CELEX: 32007R0389
Language: lv
Date: 2007-04-11 00:00:00
Title: Komisijas Regula (EK) Nr. 389/2007 ( 2007. gada 11. aprīlis ), ar kuru groza Regulu (EK) Nr. 1622/2000, kas nosaka konkrētus sīki izstrādātus noteikumus Padomes Regulas (EK) Nr. 1493/1999 par vīna tirgus kopējo organizāciju ieviešanai un kas izveido Kopienas enoloģiskās prakses un procesu kodeksu

12.4.2007   
            
            
               LV
            
            
               Eiropas Savienības Oficiālais Vēstnesis
            
            
               L 97/5
            
         
      KOMISIJAS REGULA (EK) Nr. 389/2007
   (2007. gada 11. aprīlis),
   ar kuru groza Regulu (EK) Nr. 1622/2000, kas nosaka konkrētus sīki izstrādātus noteikumus Padomes Regulas (EK) Nr. 1493/1999 par vīna tirgus kopējo organizāciju ieviešanai un kas izveido Kopienas enoloģiskās prakses un procesu kodeksu
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1), un jo īpaši tās 46. panta 1. punkta b) apakšpunktu,
   tā kā:
   
               (1)
            
            
               Komisijas Regulā (EK) Nr. 1622/2000 (2) noteikti konkrēti izmantošanas nosacījumi vielām, kuru lietošana atļauta ar Regulu (EK) Nr. 1493/1999. Īpaši IXa pielikumā paredzēts, ka dimetildikarbonāts jāpievieno pirms vīna pildīšanas pudelēs. Jēdziena “pildīšana pudelēs” tulkojums un tā dažādās nozīmes atsevišķās valodās ir izraisījis ekonomiskās darbības veicēju un kontroles iestāžu atšķirīgu interpretāciju attiecībā uz šā noteikuma piemērojamības jomu.
            
         
               (2)
            
            
               7. pantā Komisijas 2002. gada 29. aprīļa Regulā (EK) Nr. 753/2002, ar ko paredz konkrētus noteikumus Padomes Regulas (EK) Nr. 1493/1999 piemērošanai attiecībā uz konkrētu vīna nozares produktu aprakstu, apzīmējumu, noformējumu un aizsardzību (3), definēts jēdziena “pildīšana pudelēs” lietojums.
            
         
               (3)
            
            
               Lai nodrošinātu vienotu interpretāciju prasībām, kas piemērojamas dimetildikarbonāta lietošanas gadījumā, ir jāizmanto Regulā (EK) Nr. 753/2002 iekļautā jēdziena “pildīšana pudelēs” definīcija, lai precizētu Regulā (EK) Nr. 1622/2000 iekļautās prasības. Tādēļ attiecīgi jāgroza Regulas (EK) Nr. 1622/2000 IXa pielikums.
            
         
               (4)
            
            
               Šajā regulā paredzētie pasākumi ir saskaņā ar Vīna pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1622/2000 IXa pielikuma otrās daļas pirmo ievilkumu aizstāj ar šādu tekstu:
   
               “—
            
            
               pievienošanai jānotiek tikai neilgu laiku pirms pildīšanas pudelēs, ko definē kā minētā produkta pildīšanu tvertnē, kuras tilpība nepārsniedz 60 litrus, komerciālos nolūkos.”
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 11. aprīlī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 179, 14.7.1999., 1. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).
   
      (2)  OV L 194, 31.7.2000., 1. lpp. Regulā jaunākie grozījumi izdarīti ar Regulu (EK) Nr. 2030/2006 (OV L 414, 30.12.2006., 40. lpp.).
   
      (3)  OV L 118, 4.5.2002., 1. lpp. Regulā jaunākie grozījumi izdarīti ar Regulu (EK) Nr. 2016/2006 (OV L 384, 29.12.2006., 38. lpp.).